Košice – mestská časť Barca

Košice – mestská časť Barca (iné názvy: Košice-Barca, Barca; v minulosti aj Barča, ) je mestská časť Košíc, súčasť okresu Košice IV. V minulosti to bola samostatná obec, rozširovaním Košíc sa s nimi zlúčila v druhej polovici 20. storočia.

 Dejiny 
Pravekí ľudia sa živili zbieraním plodov a najmä lovom mamutov (z tejto činnosti pochádza ich názov - lovci mamutov) a na sezónnych táboriskách aké poznáme medzi inými z Barce pri Košiciach, si začali budovať chatrče z prútia.

 Symboly obce 
Mestské zastupiteľstvo v Košiciach uznesením č. 1201/2006 na svojom XXV. rokovaní dňa 26. októbra 2006 v súlade so zákonom o obecnom zriadení schválilo Všeobecne záväzné nariadenie mesta Košice č. 82 o erbe a vlajke mestskej časti Košice-Barca.

 Erb 
V červenom štíte z položeného, hrotom vľavo smerujúceho lemeša vyrastajú tri klasy sprevádzané dvomi hviezdami, všetko zlaté. 

 Vlajka 
Vlajka mestskej časti pozostáva z dvoch pozdĺžnych pruhov vo farbách červenej a žltej, list je lemovaný žlto – modro deleným lemom. Vlajka má pomer strán 2:3 a ukončená je tromi cípmi, t. j. dvomi zástrihmi, siahajúcimi do tretiny jej listu.

 Polohopis 
 Časti obce 
 Boľarov (Borodáčova, Vozárova, Gavlovičova, Krátka, Barčianska)
 Habeš (Osloboditeľov, Medená, Bronzová, Cínova, Zinková, Pri stanici, Strieborná, Mosadzná)
 Nová Barca (Podnikateľská, Močiarna, Kubíková, Pri vagovni)
 Nový Jarek (Barčianska, Hraničná, Kapustná, Ľanová, Ovocná, Turnianska)
 Ortaš (Abovská, Matičná, Teplého)
 Stará Barca (Hečkova, Pokojná, Pri pošte, Tešedíkova, Zborovjanova)
 Svetlá Pusta ("Világoš")
 Tatry (Timravy, Poničanova, Kostrova, Horovova, Svetlá)

 Ulice 
Abovská, Andraščíkova, Barčianska, Borodáčova, Bronzová, Cínová, Cirbusovej, Čkalovova, Fándlyho, Gavlovičova, Hečkova, Horovova, Hraničná, Chrómová,Kapustná, Kostrova, Krátka, Kubíková, Ľanová, Matičná, Medená, Močiarna, Mosadzná, Nám. mladých poľnohospodárov, Niklová, Ovocná, Pokojná, Poničanova, Pri stanici, Pri pošte, Pri vagovni, Radlinského, Strieborná, Svetlá, Svetlá pusta, Teplého, Timravy, Turnianska, Ulica Osloboditeľov, Vozárova, Za školou, Zborovjanova, Zemianska, Zinková.

 Vodné toky 
Myslavský potok

 Kultúra a zaujímavosti  
 Pamiatky 
 Rímskokatolícky Kostol sv. Petra a Pavla, jednoloďová pôvodne gotická stavba s polygonálnym ukončením presbytéria a predstavanou vežou, z obdobia okolo roku 1300. Donátorom kostola bol komes Inok, ktorému postavenie kamenného kostola povolil jágerský biskup Andrej v roku 1297. V 15. storočí bol prestavaný, keď bolo presbytérium zaklenuté neskorogotickou hviezdicovou klenbou. V rokoch 1570 – 1672 bol kostol reformovaný. V roku 1788 bol novo zariadený. Koncom 19. storočia bola neogoticky upravená veža. K rozsiahlej prestavbe kostola došlo v dvoch etapách, v roku 1933 bolo vybudované nové severne orientované polygonálne presbytérium v štýle neogotiky a v roku 1944 k nemu pribudla už modernistická loď. Stredoveké presbytérium sa tak stalo bočnou kaplnkou. Strop novodobej lode je plochý, železobetónový. Staré presbytérium je zaklenuté hviezdicovou klenbou a jedným poľom sieťovej klenby. Nová svätyňa má lunetovú klenbu.  Fasády starej časti kostola sú členené opornými piliermi a oknami s kružbami ukončenými lomeným oblúkom. Obdobne je riešené aj nové presbytérium. Loď má hladké fasády s oknami s lomeným oblúkom, nad portálom južného priečelia je rozeta. Veža je ukončená trojuholníkovými štítmi a ihlancovou helmicou.

 Reformovaný kostol, jednoloďová klasicistická tolerančná stavba s pravouhlým záverom a predstavanou vežou, z rokov 1794 – 1795. V roku 1899 bola pristavaná neorománska veža.  Interiér je zaklenutý dvoma poľami plackovej klenby. Nachádza sa tu centrálne umiestnená krstiteľnica a k náprotivnej stene umiestnená baroková kazateľnica. Na východnej strane, pri veži, je drevená empora. Fasáda s nárožným zaoblením je členená polkruhovo ukončenými oknami, lizénami a nárožnými opornými piliermi. Veža je členená kordónovou rímsou a ukončená ihlancovou helmicou. Portál v podveží je polkruhovo ukončený na spôsob ústupkového portálu s trojuholníkovým frontónom.

 Bárcaiovský kaštieľ, dvojpodlažná dvojtraktová pôvodne baroková stavba na pôdoryse obdĺžnika s bočnými rizalitmi s vežami a strednými rizalitmi, zo 17. storočia. Stojí na mieste stredovekého hradu z 13. storočia. Klasicisticky so znakmi empíru bol prestavaný v roku 1840, keď vznikli aj jednotlivé rizality. V druhej polovici 19. storočia bola pristavaná štvorcová veža s cimburím k prednému rizalitu, na konci storočia nárožné veže. V rokoch 2013 – 2019 prešiel komplexnou obnovou.  Fasády kaštieľa sú členené kordónovými rímsami a oknami s profilovanými šambránami. Okná parteru sú polkruhovo ukončené s profilovanými šambránami. Okná bočných rizalitov sú lemované pilastrami a ukončené profilovanými nadokennými rímsami. Rizalit obrátený do parku je tvorený preskleným trojosovým portikom a ukončený trojuholníkovým štítom s tympanónom. Pri kaštieli sa nachádza anglický krajinársky park.

 Zičiovský kaštieľ, dvojpodlažná dvojtraktová pôvodne baroková stavba so stredným rizalitom nárožnými vežami, zo 17. storočia. Okolo roku 1910 bol eklekticky upravený.  V súčasnosti tu sídli miestny úrad. V interiéri sa nachádza miestnosť s krížovou klenbou v jadre stavby a miestnosti zaklenuté pruskými klenbami. Korýtková klenba je v slávnostnej sieni. Nad schodiskom je kazetový strop. Fasády sú členené kordónovou rímsou, parter pásovou rustikou. Poschodie je členené pilastrami a oknami s dekoratívnymi secesnými šambránami a nadokennými rímsami. Kruhové veže, orientované do parku, sú ukončené kupolovými helmicami. Pri kaštieli sa nachádza anglický krajinársky park.

 Berzeviciho kúria, dvojpodlažná dvojtraktová pôvodne baroková stavba na pôdoryse obdĺžnika z polovice 18. storočia. Stojí na mieste renesančnej stavby Bárcaiovcov zo 17. storočia. V prvej polovici 19. storočia bola klasicisticky upravená, keď došlo k úprave fasády. Miestnosti sú zaklenuté pruskými klenbami. Kúria bola prestavaná v rokoch 1999 – 2001, keď boli otvorené arkády okolo stredného rizalitu zasklené a získala nevhodnú masívnu strechu so zobytneným podkrovím.  Stredný rizalit ma neogotickú úpravu s nadstavbou s cimburím z konca 19. storočia. Stredný trojosový rizalit je členený pilastrami, bočné rizality pásovou rustikou a lizénami.

 Pomníky 
náhľad|upright|Socha pápeža Jána Pavla II.
 Socha pápeža Jána Pavla II. - slávnostne je oddhalil bývalý osobný tajomník pápeža kardinál Stanisław Dziwisz dňa 15. júla 2006 - 11 rokov po návšteve pápeža Jána Pavla II. v Košiciach-Barci (2. júl 1995). Počas slávnostnej liturgie na košickom letisku vtedy pápež svätorečil troch košických mučeníkov, vyhlásil Košickú arcidiecézu a udelil arcibiskupské pálium Alojzovi Tkáčovi. Socha je umiestnená na konečnej zastávke električky č. 4, pred vstupom do parku. Na slávnosti odhalenia sochy sa zúčastnili Mons. Henryk Józef Nowacky, apoštolský nuncius Svätej stolice na Slovensku, Mons. Alojz Tkáč, košický arcibiskup-metropolita, slovenský eurokomisár Ján Figeľ, exprezidenti Slovenska Michal Kováč a Rudolf Schuster a ďalší významní hostia. Autorom sochy je Mgr. art. Peter Harničár, zhotovil ju zo žuly a lešteného nerezového plechu. Munument je vysoký 4,72 metra.

 Múzeá 
K mestskej časti Barca patrí aj Múzeum letectva a Letisko Košice.

 Parky 
Na území mestskej časti sa nachádza park o veľkosti , ktorý v minulosti patril medzi najkrajšie parky bývalej Abovskej stolice. Jeho súčasťou je aj jazierko nachádzajúce sa priamo v parku.

 Hospodárstvo 
 Dôležité firmy 
 Východoslovenské strojárne
 Lynx

 Doprava 
Autobusové linky č. ,  a električkové linky č.  a .

 Šport 
 Štadión TJ Barca
 Futbalový klub Barca hrajúci 4- tú najvyššiu súťaž.

 Osobnosti mestskej časti 
 Rodáci 
 Jozef Plachý (* 1949), atlét, bežec na stredných tratiach
 Vladimír Janočko (* 1976), futbalista
 Imrich Sedlák, rímskokatolícky kňaz

 Pôsobili tu 
 Jaroslav Teplý (* 1881 – † 1970), amatérsky archeológ

 Starostovia 
 1990 – 2002 Ladislav Buľko
 2002 – súčasnosť František Krištof

 Galéria 

 Referencie 

 Iné projekty 

 Externé odkazy 
 Oficiálna stránka mestskej časti
 Apsida.sk– profil gotického kostola

Barca